**מונדיאל 2026** (באנגלית: **2026 FIFA World Cup**; בספרדית: **Copa Mundial de la FIFA de 2026**; בצרפתית: **Coupe du monde de la FIFA de 2026**) יהיה טורניר גביע העולם בכדורגל לנבחרות גברים של פיפ"א ה-23, שעתיד להתקיים בקיץ 2026. הטורניר יתקיים ב-16 ערים בשלוש מדינות באמריקה הצפונית: ארצות הברית, מקסיקו וקנדה, כאשר רבע הגמר, חצי הגמר והגמר, יתקיימו בארצות הברית בלבד. טורניר זה יהיה הראשון לכלול 48 נבחרות.

הצעתן של ארצות הברית, מקסיקו וקנדה גברה על הצעה של מרוקו במהלך הצבעה בקונגרס ה-68 של פיפ"א שנערך במוסקבה. זהו המונדיאל הראשון מאז מונדיאל 2002 שנערך ביותר ממדינה אחת, והראשון אי פעם שנערך בלמעלה משתי מדינות. מקסיקו, שאירחה בעבר את מונדיאל 1970 ומונדיאל 1986, תהפוך למדינה הראשונה שמארחת את המונדיאל שלוש פעמים. ארצות הברית אירחה בעבר את מונדיאל 1994.

ב-18 במאי 2023 פורסם הלוגו הרשמי של הטורניר, שעוצב על ידי לוסיו בוסקרדין.

מבנה הטורניר
------------

באוקטובר 2013 הציע מישל פלאטיני, נשיא אופ"א, להרחיב את המונדיאל ל-40 נבחרות. במרץ 2016 הציע ג'אני אינפנטינו, נשיא פיפ"א, הצעה דומה, ובהמשך אף הציע הרחבה ל-48 נבחרות. ב-4 באוקטובר 2016 הכריזה פיפ"א על רצונה להגדיל את מספר המשתתפות במונדיאל שעמד על 32 נבחרות. נשקלו ארבע אפשרויות להרחבה:

* 40 נבחרות (8 בתים של 5 נבחרות) – 80 משחקים
* 40 נבחרות (10 בתים של 4 נבחרות) – 76 משחקים
* 48 נבחרות (שלב פלייאוף של 32 קבוצות) – 80 משחקים
* 48 נבחרות (16 בתים של 3 נבחרות) – 80 משחקים

ב-10 בינואר 2017 מועצת פיפ"א בחרה באפשרות הרביעית והצביעה פה אחד על הרחבת המונדיאל ל-48 נבחרות, הפורמט המבטיח ביותר מבחינה כלכלית. הטורניר ייפתח בשלב בתים המורכב מ-16 בתים בני שלוש נבחרות כל אחד, כאשר 2 הנבחרות המובילות יעפילו לשלב הנוקאאוט, שיכלול חמישה שלבים (במקום ארבעה). מספר המשחקים יגדל מ-64 ל-80, אך הנבחרות שיסיימו בארבעת המקומות הראשונים ישחקו שבעה משחקים, כמו בטורנירים קודמים (משחק נוקאאוט נוסף במקום משחק אחד פחות בשלב הבתים). הטורניר יושלם בתוך 32 ימים, כמו במונדיאל בן 32 הנבחרות.

1. ↑  לפי הצעה זו 16 הנבחרות המדורגות הטובות ביותר יעפילו לשלב הבתים, ו-32 הנבחרות הנותרות יתמודדו זו מול זו בשלב הפלייאוף כאשר המנצחות מעפילות לשלב הבתים, שייערך עם 32 נבחרות, כמו בטורנירים הקודמים.

### ביקורת

השימוש בבתים בני שלוש נבחרות בלבד כאשר שתיים מתוכן עולות לשלב הבא, ספג ביקורת משום שהוא מגביר את הסיכון לקנוניה בין שתי נבחרות, דבר שקרה בעבר במשחקי גביע העולם, כגון חרפת חיחון. כדורגלן העבר מרקו ואן באסטן הציע למנוע את האפשרות של תיקו בשלב הבתים על ידי הכרעת משחקים אלו בדו-קרב בעיטות עונשין.

### שינוי מבנה הטורניר לאור הביקורת

ב-14 במרץ 2023 ולאור הביקורת על המבנה המקורי אישרה מועצת פיפ"א פורמט מתוקן הכולל שנים עשר בתים של ארבע נבחרות כל אחד. הפורמט המחודש נבע כאמור מהחשש לאפשרות של חוסר ספורטיביות או מניפולציות במשחק המכריע בפורמט של בית המונה שלוש נבחרות בלבד, בו אין אפשרות לקיים שני משחקים במקביל. לפי הפורמט המתוקן, מספר המשחקים הכולל יגדל מ-64 משחקים כפי שהיה במונדיאלים 1998–2022 ו-80 כפי שהיה מתוכנן בפורמט המקורי ל-104 משחקים. ומספר המשחקים שישחקו הנבחרות שיגיעו לגמר יגדל משבעה לשמונה. משך הטורניר יוארך מ-32 ל-39 ימים. כאשר כל נבחרת תשחק שלושה משחקים בשלב הבתים. בסך הכל יעפילו לשלב הנוק אאוט 32 נבחרות, שתי הקבוצות שיסיימו במקומות הראשון והשני בכל אחד משנים עשר הבתים, יחד עם שמונה הנבחרות הטובות ביותר שיסיימו במקום השלישי בביתן.

בחירת המארחת
------------

תהליך בחירת המארחת היה אמור להתחיל כבר ב־2015, אך בעקבות פרשיית השחיתות בפיפ"א, שבעקבותיה התפטר הנשיא ספ בלאטר, ההצבעה נדחתה ל־2020. לפי תקנות פיפ"א, המונדיאל אינו יכול להתקיים בשתי היבשות שאירחו את שני גביעי העולם שקדמו לו, ובמרץ 2017 אישר ג'אני אינפנטינו, נשיא פיפ"א, כי נבחרות מאירופה (אופ"א) ומאסיה (AFC) לא הורשו להגיש הצעות לאירוח המונדיאל ב־2026, לאחר שרוסיה אירחה ב־2018 וקטר ב־2022. לפיכך ההצעות לאירוח המונדיאל אפשריות רק מארבע היבשות הבאות: אמריקה הצפונית (CONCACAF; אירחה לאחרונה בארצות הברית ב־1994), אפריקה (CAF; אירחה לאחרונה בדרום אפריקה ב־2010), אמריקה הדרומית (CONMEBOL; אירחה לאחרונה בברזיל ב־2014) ואוקיאניה (OFC; לא אירחה מעולם). למרות זאת, פיפ"א אישרה כי אם לא תהיה הצעה העומדת בתנאי האירוח, אירופה עשויה לארח את הטורניר.

אירוח משותף, שנאסר על ידי פיפ"א לאחר מונדיאל 2002, אושר למונדיאל 2026. קנדה, מקסיקו וארצות הברית, ששקלו שלושתן להגיש הצעה לארח את הטורניר בנפרד, הגישו את הצעתן המשותפת ב־10 באפריל 2017, בעידודו של נשיא ארצות הברית דאז דונלד טראמפ. ב־11 באוגוסט 2017 הגישה מרוקו, שהתחרתה על אירוח המונדיאל גם ב־1994, 1998, 2006, ו־2010, את הצעתה לאירוח המונדיאל, הצעה הכוללת השקעה של 15.8 מיליארד דולר בבנייה ושיפוץ של 14 אצטדיונים.

### הצבעה

תוצאות ההצבעה:

| רשאיות להצביע | אינן רשאיות להצביע |
| --- | --- |
|   הצביעה עבור אמריקה הצפונית |   ארצות הברית־מקסיקו־קנדה |
|   הצביעה עבור מרוקו |   מרוקו |
|   אף אחת מההצעות |   הוחרגו בידי פיפ"א |
|   נמנעה |   אינן חברות בפיפ"א |

ההצבעה התקיימה ב־13 ביוני 2018 במהלך הקונגרס השנתי של פיפ"א שנערך במוסקבה. ההצעה הצפון־אמריקאית קיבלה 134 קולות, בעוד ההצעה המרוקנית קיבלה 65 קולות בלבד. עם הבחירה, קנדה הפכה למדינה החמישית שמארחת את גביע העולם בכדורגל לגברים ולנשים, לאחר שאירחה את מונדיאל הנשים ב־2015. מקסיקו הפכה למדינה הראשונה שמארחת את גביע העולם בפעם השלישית, לאחר שאירחה אותו ב־1970 וב־1986. ארצות הברית הפכה למדינה הראשונה שמארחת את גביע העולם לנשים ולגברים פעמיים כל אחד, לאחר שאירחה את המונדיאל ב־1994 ואת מונדיאל הנשים ב־1999 וב־2003.

| הצעה | קולות |
| --- | --- |
| סיבוב 1 |
| **ארצות הבריתארצות הברית ארצות הברית, מקסיקומקסיקו מקסיקו, קנדהקנדה קנדה** | **134** |
| מרוקומרוקו מרוקו | 65 |
| אף הצעה | 1 |
| נמנע | 3 |
| סך הכל קולות | 200 |

אצטדיונים
---------

במהלך הגשת הצעת האירוח הוצעו 50 אצטדיונים ב-44 ערים, שניים מהם בבנייה (3 אצטדיונים ב-3 ערים במקסיקו, 9 אצטדיונים ב-7 ערים בקנדה, ו-38 אצטדיונים ב-34 ערים בארצות הברית). בסיבוב הראשון של צמצום ההצעות נשרו 9 אצטדיונים ב-9 ערים, בסיבוב השני נפסלו 9 אצטדיונים נוספים ב-6 ערים, ו-3 אצטדיונים נוספים ב-3 ערים (שיקגו, מיניאפוליס וונקובר) נפסלו בגלל פרטים טכניים. לאחר שביולי 2021 הצעתה של מונטריאול נפסלה גם היא, באפריל 2022 הוחזרה ונקובר לרשימת הערים המועמדות. וושינגטון די.סי. ובולטימור איחדו את הצעתם, מה שהסיר את מגרש פדקס מרשימת ההצעות והותיר רק את אצטדיון בנק M&T בבולטימור, זאת לנוכח דאגה ממצבו הגרוע של מגרש פדקס. עם זאת, פסטיבל המעריצים של פיפ"א עבור הצעה זאת יתקיים בשדרת המול בוושינגטון.

אף על פי שקיימים בארצות הברית ובקנדה אצטדיוני כדורגל ייעודיים, הגדול שבהם מכיל רק 30,000 מקומות, פחות מדרישת המינימום של פיפ"א, 40,000 לכל הפחות (יוצא מן הכלל הוא הצעתה של טורונטו, אצטדיון בימו פילד של קבוצת טורונטו מה-MLS, שיורחב מ-30,000 ל-45,000 מקומות לקראת הטורניר). עם זאת, ישנם כמה אצדיונים המשמשים הן קבוצות כדורגל מה-MLS והן קבוצות פוטבול מה-NFL, כמו אצטדיון מרצדס-בנץ באטלנטה ולומן פילד בסיאטל. כל שאר האצטדיונים המוצעים משמשים בעיקר לקבוצות מליגת הפוטבול האמריקאית, ליגות פוטבול המכללות, וליגת הפוטבול הקנדית, אך מסוגלים לארח משחקי כדורגל ואף אירחו כאלו בעבר.

לאחר שלבי הסינון הראשוניים נותרו 23 הצעות ב-22 ערים, 3 בקנדה ובמקסיקו ו-17 בארצות הברית. ב-16 ביוני 2022 הכריזה פיפ"א על 16 הערים המארחות שחולקו לשלוש חטיבות (2 בקנדה, 3 במקסיקו ו-11 בארצות הברית):

* החטיבה המערבית: ונקובר, סיאטל, סן פרנסיסקו, לוס אנג'לס וגוודלחרה
* החטיבה המרכזית: קנזס סיטי, דאלאס, יוסטון, אטלנטה, מונטריי ומקסיקו סיטי
* החטיבה המזרחית: טורונטו, בוסטון, ניו יורק סיטי, פילדלפיה ומיאמי

מקסיקו סיטי היא עיר הבירה היחידה מבין שלוש ערי הבירה של המדינות המארחות שתארח את המונדיאל. אוטווה ווושינגטון די.סי. מצטרפות לבון (גרמניה המערבית, 1974) וטוקיו (יפן, 2002) כערי הבירה היחידות שלא נטלו חלק באירוח המונדיאל שהתקיים במדינותיהם. וושינגטון הציעה בתחילה את מגרש פדקס, אך איחדה את הצעתה עם בולטימור בשל מצבו הגרוע של האצטדיון, ובסופו של דבר גם ההצעה המאוחדת לא התקבלה. ערים מרכזיות נוספות שלא נכללו ברשימת המארחים הסופית הן סינסינטי, דנוור, נאשוויל, אורלנדו ואדמונטון.

| מקסיקומקסיקו מקסיקו סיטי | ארצות הבריתארצות הברית ניו יורק | ארצות הבריתארצות הברית דאלאס | ארצות הבריתארצות הברית קנזס סיטי | ארצות הבריתארצות הברית יוסטון |
| --- | --- | --- | --- | --- |
| אצטדיון האצטקה | אצטדיון מטלייף(מזרח רת'פורד, ניו ג'רזי) | אצטדיון AT&T (אנ')(ארלינגטון, טקסס) | אצטדיון ארוהד (אנ') | אצטדיון NRG |
| קיבולת: **87,523** | קיבולת: **82,500**(ההצעה הרשמית: 87,157) | קיבולת: **80,000**(ההצעה הרשמית: 92,967)(מורחב ל-105,000) | קיבולת: **76,416**(ההצעה הרשמית: 76,640) | קיבולת: **72,220** |
|  |  |  |  |  |
| ארצות הבריתארצות הברית אטלנטה | 

טורונטו**טורונטו**ונקובר**ונקובר**מקסיקו סיטי**מקסיקו סיטי**מונטריי**מונטריי**גוודלחרה**גוודלחרה**לוס אנג'לס**לוס אנג'לס**מיאמי**מיאמי**ניו יורק**ניו יורק**פילדלפיה**פילדלפיה**אזור מפרץ סן פרנסיסקו**אזור מפרץ סן פרנסיסקו**סיאטל**סיאטל**אטלנטה**אטלנטה**בוסטון**בוסטון**דאלאס**דאלאס**יוסטון**יוסטון**קנזס סיטי**קנזס סיטי**{{{שם}}} | ארצות הבריתארצות הברית לוס אנג'לס |
| אצטדיון מרצדס-בנץ | אצטדיון SoFi (אנ')(אינגלווד, קליפורניה) |
| קיבולת: **71,000**(ההצעה הרשמית: 75,000)(מורחב ל-83,000) | קיבולת: **70,240**(מורחב ל-100,240) |
|  |  |
| ארצות הבריתארצות הברית פילדלפיה | ארצות הבריתארצות הברית סיאטל |
| לינקולן פייננשל פילד (אנ') | לומן פילד |
| קיבולת: **69,796**(ההצעה הרשמית: 69,328) | קיבולת: **69,000**(מורחב ל-72,000) |
|  |  |
| ארצות הבריתארצות הברית אזור מפרץ סן פרנסיסקו | ארצות הבריתארצות הברית בוסטון |
| אצטדיון ליוואייס (אנ')(סנטה קלרה, קליפורניה) | אצטדיון ג'ילט(פוקסבורו, מסצ'וסטס) |
| קיבולת: **68,500**(ההצעה הרשמית: 70,909)(מורחב ל-75,000) | קיבולת: **65,878**(ההצעה הרשמית: 70,000) |
|  |  |
| ארצות הבריתארצות הברית מיאמי | קנדהקנדה ונקובר | מקסיקומקסיקו מונטריי | מקסיקומקסיקו גוודלחרה | קנדהקנדה טורונטו |
| אצטדיון הארד רוק (אנ')(מיאמי גארדנס, פלורידה) | בי סי פלייס | אצטדיון BBVA (אנ') | אצטדיון אקרון (אנ')(ספופן) | בימו פילד |
| קיבולת: **64,767**(ההצעה הרשמית: 67,518) | קיבולת: **54,500** | קיבולת: **53,500**(ההצעה הרשמית: 53,460) | קיבולת: **49,850**(ההצעה הרשמית: 48,071) | קיבולת: **30,000** (מורחב ל-45,000 לקראת הטורניר) |
|  |  |  |  |  |

העפלה
-----

 ערך מורחב – **מוקדמות מונדיאל 2026**  

### חלוקת המקומות

ב-30 במרץ 2017, הלשכה של מועצת פיפ"א (המורכבת מנשיא פיפ"א ונשיאי ששת הקונפדרציות החברות בפיפ"א) הגישה לאשרור בפני מועצת פיפ"א המלצה להקצאת המקומות במונדיאל. ב-9 במאי 2017, יומיים לפני קונגרס פיפ"א ה-67, אישרה מועצת פיפ"א את ההצעה בישיבה שנערכה במנאמה, בחריין. ההצעה כוללת טורניר פלייאוף בן שש נבחרות שיכריע את שתי הנבחרות האחרונות שיעפילו למונדיאל. אופ"א דרשה וקיבלה 16 מקומות ואוקיאניה קיבלה לראשונה מקום מובטח.

| קונפדרציה | נבחרות | מקומות במונדיאל(כולל מארחים ומקומות בפלייאוף) | אחוז המקומות | מקומות ב־2006–2022(לא כולל מארחים, כולל מקומות בפלייאוף) | שינוי באחוז המקומות |
| --- | --- | --- | --- | --- | --- |
| AFC | 46 | 81⁄3 | 18.1% | 4.5 | 85.2% |
| CAF | 54 | 91⁄3 | 17.3% | 5 | 86.7% |
| CONCACAF (מארחת) | 35 | 62⁄3 | 19.1% | 3.5 | 90.4% |
| CONMEBOL | 10 | 61⁄3 | 63.3% | 4.5 | 40.7% |
| OFC | 11 | 11⁄3 | 12.1% | 0.5 | 166.7% |
| UEFA | 55 | 16 | 29.1% | 13 | 23.1% |
| סך הכל | 211+1 | 48 | 22.7% | 31+1 (מארחת) | 50% |

על אף שסוגיית האירוח המשולב בכמה מדינות הוחלט ביוני 2018 רק ב־14 בפברואר 2023 הוחלט שכל המארחות יעפילו אוטומטית לתחרות.

מבנה העפלה זה מבטיח, לראשונה בתולדות גביע העולם, מקום מובטח לקונפדרציית הכדורגל של אוקיאניה. מונדיאל 2026 צפוי להיות הראשון בו כל שש הקונפדרציות הבטיחו מקום אחד לפחות.

### טורניר הפלייאוף

טורניר פלייאוף שיכלול שש נבחרות יתקיים על מנת להכריע את שני הכרטיסים האחרונים למונדיאל. נבחרת אחת מכל קונפדרציה (למעט אופ"א) תשתתף בו, ונבחרת נוספת מהקונפדרציה המארחת (CONCACAF). שש הנבחרות ידורגו לפי הדירוג העולמי של פיפ"א, ארבע הנבחרות החלשות ישחקו בשני משחקים, ושתי המנצחות ישחקו כנגד שתי הנבחרות המדורגות על העפלה למונדיאל. הטורניר יתקיים באחת או יותר מהמדינות המארחות בנובמבר 2025 או במרץ 2026.

### הנבחרות המעפילות

| נבחרת | קונפדרציה | סיבת העפלה | תאריך העפלה | מספר הופעות בטורניר | הופעה אחרונה בטורניר | הישג שיא (עד תחילת הטורניר) | דירוג פיפ"א |
| --- | --- | --- | --- | --- | --- | --- | --- |
| נבחרת קנדה בכדורגל קנדה | CONCACAF | מארחת | 14 בפברואר 2023 | 2 | 2022 | שלב הבתים (1986, 2022) |  |
| נבחרת מקסיקו בכדורגל מקסיקו | CONCACAF | מארחת | 14 בפברואר 2023 | 17 | 2022 | רבע הגמר (1970, 1986) |  |
| נבחרת ארצות הברית בכדורגל ארצות הברית | CONCACAF | מארחת | 14 בפברואר 2023 | 11 | 2022 | חצי הגמר (1930) | 16 |

קישורים חיצוניים
----------------

ויקישיתוף מדיה וקבצים בנושא **מונדיאל 2026** בוויקישיתוף
* 

* אתר האינטרנט הרשמי של מונדיאל 2026 (באנגלית)

* אתר האינטרנט הרשמי של מונדיאל 2026
* מונדיאל 2026, באתר FIFA

הערות שוליים
------------

1. ↑  מישל פלאטיני: צריך להגדיל את המונדיאל ל-40 נבחרות, באתר כלכליסט, 28 באוקטובר 2013
2. ↑  נשיא פיפ"א: בעד מונדיאל של 48 נבחרות, באתר ynet, 7 בדצמבר 2016
3. ↑  אוריאל דסקל, שחיתות וטמטום הרסו את ליגת האלופות ובדרך להרוס את המונדיאל, באתר כלכליסט, 12 בדצמבר 2016
4. ↑  פיפ"א אישרה: 48 נבחרות במונדיאל 2026, באתר ynet, 10 בינואר 2017
5. ↑  פיפ"א: מונדיאל של 32 קבוצות הכי טוב, של 48 - הכי רווחי, באתר כלכליסט, 24 בדצמבר 2016
6. ↑  FIFA Council approves international match calendars, www.fifa.com (באנגלית)
7. ↑  FIFA not set on 3-team groups for '26 World Cup, ESPN.com, ‏2022-12-04 (באנגלית)
8. ↑  Matt Slater and David Ornstein, World Cup 2026 to have four-team groups and 104 matches, The Athletic (באנגלית)
9. ↑  נדחתה ההחלטה לגבי אירוח מונדיאל 2026, באתר כלכליסט, 11 ביוני 2015
10. ↑  ארה"ב, קנדה ומקסיקו הגישו הצעה משותפת לאירוח מונדיאל 2026, באתר כלכליסט, 10 באפריל 2017
11. ↑  מרוקו מתחרה על אירוח המונדיאל ב־2026, באתר כלכליסט, 13 באוגוסט 2017
12. ↑  אוריאל דסקל, מי תזכה באירוח מונדיאל 2026: אפריקה או צפון אמריקה?, באתר כלכליסט, 28 במאי 2018
13. ↑  קונגרס פיפ"א החליט: מונדיאל 2026 ייערך בצפון אמריקה, באתר הארץ, 13 ביוני 2018
14. ↑  Booth, Chuck; Roger Gonzalez (June 17, 2022). FIFA World Cup 2026 host cities: Los Angeles, New York/New Jersey among top venues; Washington D.C. snubbed". CBS Sports. Retrieved June 27, 2022.
15. 1 2  Bureau of the Council recommends slot allocation for the 2026 FIFA World Cup™, באתר פיפ"א, 30 במרץ 2017
16. ↑  FIFA Council prepares Congress, takes key decisions for the future of the FIFA World Cup™, באתר פיפ"א, 9 במאי 2017
17. ↑  אופ"א תדרוש: 16 אירופאיות במונדיאל 2026, באתר ערוץ הספורט, 9 בפברואר 2017
18. 1 2 3 4  החלטת ועדת פיפ"א שהחליטה על העפלה האוטומטית של המארחות, באתר פיפ"א

| גביע העולם בכדורגל |
| --- |
| טורנירי גמר | אורוגוואי 1930 • איטליה 1934 • צרפת 1938 • ברזיל 1950 • שווייץ 1954 • שוודיה 1958 • צ'ילה 1962 • אנגליה 1966 • מקסיקו 1970 • גרמניה המערבית 1974 • ארגנטינה 1978 • ספרד 1982 • מקסיקו 1986 • איטליה 1990 • ארצות הברית 1994 • צרפת 1998 • יפן וקוריאה הדרומית 2002 • גרמניה 2006 • דרום אפריקה 2010 • ברזיל 2014 • רוסיה 2018 • קטר 2022 • קנדה, מקסיקו וארצות הברית 2026 • ספרד, פורטוגל, מרוקו,
ארגנטינה, אורוגוואי ופרגוואי 2030 • 2034 |
| משחקי גמר | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |
| טורנירי מוקדמות | *1930* • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |